שבחי מעוז 
מעוז צור ישועתי, לך נאה לשבח; הרחק הרחק ליד ביתי הפרדסים נתנו ריח; אבוא במנהרות ובמצדות ובמערות; ובנקרות צורים ובמחילות עפר; אי שם בלב הלילה דרוך וחרישי; צופה בי מבקש נפשי; מעוז צור ישועתי, מבצר עיקש וקישח; עצי שקד ליד ביתי עומדים בלובן פורח; אבוא במנהרות ובמצדות ובמערות; ובנקרות צורים ובמחילות עפר; אי שם בלב הלילה דרוך וחרישי; מביט בי מבקש נפשי; מעוז צור ישועתי, בקרב אין קץ ינצח; אלי איילת אחותי חיוך עייף תשלח; אבוא במנהרות ובמצדות ובמערות; ובנקרות צורים ובמחילות עפר; אי שם בלב הלילה דרוך וחרישי; אורב לי מבקש נפשי; אבוי לו מעוקצי, ואבוי לו מדבשי; אבוי למבקש נפשי; 